cyanic-selkie/wikianc huggingface dataset:
9 قبل لميلاد
9 قبل لميلاد هوّا عام ف تّقويم ليولياني ف لفترة د قبل لميلاد، نمرة 8 ف لقرن 1 قبل لميلاد، ؤ نمرة 1 ف لعقد ديال عوام 0 قبل لميلاد.
9 قبل لميلاد كيوافق 650 ق.هـ-649 ق.هـ ف تّقويم لهيجري ؤ 942 ف تّقويم لأمازيغي، ؤ 745 ف تّقويم رّوماني، ؤ 9992 ف تّقويم لهولوسيني.
إسطونيا
تصغير|إسطونيا 2021 لجمهورية د إسطونيا (بلإسطونية: Eesti Vabariik) هي واحد لبلاد جات فلمنطقة د لبلطيق فالشمال الشرقي د أوروپا. تيحدًها من الشمال لخليج د فينلاندا، من لغرب لبحر د لبلطيق، من لجنوب لاتڤيا، ومن الشرق روسيا.
بزاف ديال الدول حتلو لبلاصة اللي فيها إسطونيا دابا، منهم ألمانيا، الدانمارك، السويد، پولونيا و لإمبراطورية د روسيا. مورا حرب مع روسيا، ستاقلات إسطونيا ف 1920، ولكن أيدخلها ليتيحاد السوڤياتي فيه ف 1940، و ماغادي تولي مستاقلة عاود تال 1991, من بعد ماتدرات الثورة د لغنا. من ديك الساعة وإسطونيا جمهورية ديموقراطية برلمانية.
ف 2005، كانت إسطونيا أول بلاد فلعالم اللي نظمات نتخابات ف أنترنت، و ف 2014 كانت أول بلاد اللي بدات تاتعطي لإقامة لإلكطرونية.
تشاد
تشاد, رسميا لجمهورية د تشاد (بلفرانساوية: République du Tchad) واحد لبلاد جات فوسط إفريقيا وماكاطلش على لبحر. تاتحدًها من الشمال ليبيا, السودان من الشرق, لكاميرون, نيجيريا من لجنوب لغربي، والنيجر من لغرب, و جمهورية وسط إفريقيا من لجنوب. تشاد هي خامس أكبر بلاد فإفريقيا من ناحية لكبر.
تيسكنو فالتشاد 13.6 مليون د الناس و لعاصيمة ديالها هي ندجامينا. اللغات الرسمية فلبلاد هي لعربية ولفرانساوية, وعاد كاين تقريبا 200 لغة وإثنية مختالفة فيها. تقريبا 55% من التشاديين مسلمين, و 40% منهم مسيحيين. لفلوس اللي تيتخدُمو فتشاد هوما لفرانك لوسط إفريقي. الرئيس ديال الدولة من 1990 تال دابا هو دريس ديبي.
ولاد بوريمة
ولاد بوريمة جماعة ترابية قروية كاينة ف إقليم/عمالة ݣرسيف، جهة الشرق، ساكنين فيها 1486 واحد، على حسب لإحصاء لعام 2014.
إسلاندا
لجمهورية د إسلاندا (بلإيسلاندية: Ísland) هي واحد لبلاد وجزيرة جات ف الشمال د لمحيط لأطلسي. تيسكنو فيها كتر من 300 ألف واحد ولمساحة ديالها 102.775 كم². لعاصمة د إسلاندا هي رايكياڤيك وهي أكبر مدينة فلبلاد. إسلاندا بلاد فيها بزاف د لبراكين والتكوينات الجيولوجية اللي خارجة منها بحال لفوًارات السخان (ݣييسر).
أول ناس سكنو ف إيسلاندا وبقاو فيها كانو هوما النورڤيجيين اللي جاوليها فعام 874، وكانت خاوية قبل، واخا كانو ناس آخرين كيمشيو ليها ولكن ماسكنوش فيها للدوام. من 1262 تال 1918 كان إسلاندا تابعة للملكة د النورڤيج و الدانمارك، من موراها ستاقلات وولاًت جمهورية ف 1944.
إسلاندا تاتعتابر من أقدم وأعرق الديموقراطيات فلعالم، ولبرلمان ديالها هو أقدم برلمان فلعالم. هي من لبلدان اللي كاترتب ديما مع اللًولا فلعالم فبزاف د لمؤشرات بحال مؤشر السلام العالمي ومؤشر حرية الصحافة ومؤشر التنمية البشرية وبزاف د لمؤشرات خرا د الديموقراطية والتعليم والجودة د لعيشة.
619
619 كيوافق 3 ق.هـ-2 ق.هـ ف تّقويم لهيجري ؤ 1569 ف تّقويم لأمازيغي ؤ 10619 ف تّقويم لهولوسيني.
أحمد لمنصور الدهبي
أحمد لمنصور دّهبي (تولد 1549 ف فاس، مات عام 1603 ف فاس) كان سلطان ديال لمغريب من سّلالة د سّعديين من 1578 حتال 1603. هو كان سادس و أشهر سلطان ديال سّعديين. أحمد لمنصور كان واحد الشّخصية مهمة ف أوروپا و أفريقيا ف لقرن 16. كانو قالو عليه بلي كان راجل "ديال التعليم لإسلامي لعميق، و محب للكتوبا و للخط و للماط، و متذوق للنصوص الصوفية ومحب للمناقشات العلمية."
أبو العباس أحمد المنصور بالله بن محمد الشيخ المهدي، هو "أمير المؤمنين" و "خليفة المسلمين" و سابع سلطان فمغرب الأشراف السعديين. ولقبوه "المنصور بالله"، بعد الانتصار ديالو فمعركة واد المخازن، وكيقولو عليه "الذهبي" لي كان زاهي بالذهب.
مع بداية حكم المنصور بالله، واجه مؤامرة من العثمانيين بتواطؤ مع بعض كبار الجيش المغربيين، بغاو يسقطوه ويحلو بابن أخوه إسماعيل بن عبد الملك. ولكن المنصور بالله نجا من المؤامرة وحكم على المغرب لمدة تقريبا 26 عام، و الدولة المغربية اتسعت حتى وصلات لنهر النيجر فالجنوب و النوبة فمصر فالشرق.
المنصور بالله كان عندو حب للعلم والعلماء، وعشق للشعر، و بزاف ديال الناس كيقولو عليه أحسن شاعر ملوك المغرب. و هو كتب كتاب فالسياسة تحت عنوان "كيف تنظم الملك" و هاد الكتاب كيشرح كيفاش تحافظ الدولة الملكية على هيبتها ومجدها. المنصور بالله كان معروف فالغرب باش يكون متصوف وكان يحب الكتب و الخط و الرياضيات و كان عاشق للنقاشات العلمية وكان يشجع العلوم والفنون. و بزاف ديال المؤرخين كيعتبروه واحد من أهم الشخصيات لي ليها تأثير كبير فساحة السياسية فأوروبا
أولمپيك أسفي
أولمپيك آسفي هي فرقة مغريبية من مدينة آسفي كاتقصر فـ بوطولا 1. كنيتها لقيرش لمسفيوي وتأسسات فـ1921. كتلعب فالتيران ديال لمسيرة اللي كيهز 15 ألف مشجع. الرئيس ديال لفرقة هو أنور دبيرة التلمساني ولمدريب هو هشام الدميعي. دات هاد الفرقة لبوطولا لوطنية لحتيرافية التانية واحد المرة.
لكوايرية دلفرقة
لكوايرية ديال لفرقة فلموسم 2019-2020:
حمادي التونسي
حمّادي التونسي (خلاق ف فاس ف 1934 - توفا ف الرباط ف 11 أكتوبر 2020) ممتل ؤ كاتب مسراحي و زجّال مغريبي.
بدات المسيرة الفنية ديالو ف 1954، فاش كان دخل ف الفرقة المسرحية د الإذاعة و التلفزة المغربية. حمادي التونسي دخل من بعد ف بزاف د الفرق المسرحية الوطنية بحال فرقة المعمورة اللي كانت من اللرواد د المسرح ف المغرب و الفرقة د المسرح الوطني محمد الخامس اللي نشط فيها مع جيل من الممتلين المسرحيين لمغاربة لكبار بحال محمد الجم، عزيز موهوب و مليكة العمري. قدّم أول عمل مسراحي ديالو ب عنوان "ثمن الحرية"، ف 1957.
حمادي التونسي كان زجّال كبير و كتب الكلمات د 152 أغنية مغربية ل فنانين بحال عبد الوهاب الدكالي و عبد الهادي بلخياط. لأعمال ديالو تجمعو ف كتاب "حمادي التونسي: ديوان الأغاني"، لي صدر ف 2021.
هيرپيس
هيرپيس ؤلا إيرپيس (ب لّاتينية Herpis ؤلا Eerpis) هيّا مدينة مورية رومانية قديمة لي لموضع ديالها حاليا مامعروفش، ؤ كانت تابعة ل إقليم موريطانية طّنجية. من بين لفرضيات لي تّقتارحو هوما بلي تكون هيرپيس هيّا نيت تازة ؤلا ݣرسيف. هيرپيس هيّا ف لغالب لموضع فين كانت لقبيلة لأمازيغية ديال لهيرپيديطاني ف لفترة رّومانية.
هيرپيس مدكورة ف لخاريطة ديال شمال غرب إفريقيا ف كتاب لجغرافيا ديال لمؤريخ ليوناني كلاوديوس پطوليمايوس، لي عاش ف لقرن تّاني لميلادي.
ڤانادينيت
تصغير|طرف د لڤانادينيت تّلقا ف [[لمناجم د ميبلادن ف إقليم ميدلت]] لڤانادينيت هوّا معدن لفورمولة لكيماوية ديالو هيّا Pb5(VO4)3Cl، ؤ هوّا خلطة طبيعية د رّصاص ؤ لكلور ؤ لڤاناديوم. تّكتاشف ل لمرة لّولة ف لمكسيك ف 1801 قبل ما يتكتاشف لعنصر د لڤاناديوم. نّواع لّي ماشي نقية منو كيكون مخلط معاها لكالسيوم، لفوسفور ؤلا لأرسينيك.
لمناجم د ميبلادن ف إقليم ميدلت معروفين علا لمستوى لعالمي بلي كيتّلقا فيها ڤانادينيت ب جودة عالية. لفانادينيت هوّا لمصدر صّيناعي رّئيسي د لڤاناديوم. بلايص خرين فين كيتّجبد كاينين ف لارجونتين، ناميبيا، لمكسيك ؤ لميريكان.
سّمية
سّمية ديال هاد لمعدن جات من تّركيبة ديالو لّي فيها لعنصر لكيماوي د لڤاناديوم.
تّاريخ
لڤانادينيت معدن مامنتاشرش بزاف، حيت ماكيتكون غير علا طريق تحول كيماوي ديال معدن أخور. داكشي علاش كيتعتابر معدن تانوي. كيتّلقا عادة ف لمناخات نّاشفة، ؤ كيتشكل ب لأكسدة ديال لمعادن لّي مكونة من رّصاص. ف بزاف د لحالات كيكون ف نفس لموضع معا لمعدن لّي كيتسما ݣالينا، لّي مكون من لكبريت ؤ رّصاص. كاينين معادن خرين كيكونو معاه بحال لوولفينيت، لپيرومورفيت، لميميتيت، دّيسكلوازيت، لكيروسيت، لموطراميت، لأنݣليسيت، لّيمونيت، ؤ لباريت.
لڤانادينيت تكتاشف ف لمكسيك من طاراف لمعادني سپنيولي أندريس مانويل ديل ريو ف 1801. ديك سّاع كان سمّاه رّصاص لقهوي، ؤ دار فرضية بلي كيحتاوي علا عنصر كيماوي جديد، ولاكين منبعد تراجع علا لفرضية ديالو. ف 1830، شّيميست سّويدي نيلس ݣابرييل سيفستروم كتاشف عنصر جديد سمّاه ڤاناديوم، ؤ تبين مورا داكشي بلي هوّا نفس لعنصر مناش مكون لمعدن لّي كتاشف ديل ريو. من 1838 ولات سّمية ڤانادينيت هيّا لّي منتاشرة من بعد ما تّكتاشف مرة خرة ف لمكسيك.
غيطيشة
غيطيشة، تولد ف جوايه 686 ؤ مات ف 710، كان هوّا لماليك ديال هيصبانيا و سيپتيمانيا على لݣواوطا لغرباوا من 702 حتال موتو.
حياتو
غيطيشة دوز حياتو ف طليطلة هوّا ولد لمليك هيجيكا، لي غايعينو دوق على ݣاليسيا ؤ من بعد غايخلفو على لحكام تاع لݣواطا لغرباوا وهوّا فعمرو خمسطاش لعام. فاش غايشد لحكام د لمملاكة ديالو غاتولي ضعيفة بسباب جايحات بحال طاعون ؤ لهيمريات (لمجاعات) و لمدابزات بين لحكّام.
واخا صلّح شي جرايم دارهوم باه ولايني بزاف د لكتابات ديك ساع كايهضرو عليه خايب حيت على حساب لغالبية د لكتابات ومنبينهوم واحد لوتيقة خبّارية تاع يالفونص التالت تكتبات ف لقرن تسعود، غيطيشة كان مامزيانش و خصايلو قبيحة حيت كان بولعيالات وكان كايدهن السير يسير معا صحاب الدين باش يتبع شهوتو علا خاطرو ومايحبسو حتا واحد، ونفس لوتيقة لخبّارية كاتݣول بلي بسباب هادشي غايطيحو لݣواطا لغرباوا و غادي تّخسر صبانيا لي غاطيح عيمان قليلة ف يدين لمسلمين.
مورا موتو لي مامعروفش سبابها، غايتبعو رودريݣو ولد الدوق ديال ݣورضبّة لي كان منبين لفياكتم ديال تاسلطاويت لقاصحة ديال غيطيشة لي عوْرو ولاحو ف لبنيقة وفيها نيت فاش مات.
الترّيكة ديالو
غيطيشة غايخلي لقليلة تلاتة ديال دراري على حساب ماݣال ترايخي ليندلاسي بن لقوطية: ياخيلا، عارضو، روميلوس.
لپولونية
تصغير|"لكتاب د هينريكوڤ" لي كيرجع ل لقرن 13، و كيتّعتابر أقدم وتيقة فيها مقطع مكتوب ب "[[لپولونية لقديمة"]] لپولونية (ب لپولونية język polski ؤلا polszczyzna ؤلا polski) هيّا لوغة سلاڤية غربية كتّهضر سيرتو ف پولونيا. لپولونية لي كانعرفو دابا بدات ف لقرن 16، مكتوبة ب حروف لاتينية، و تبازات على لّهجة ديال مدينة پوزنان و النواحي ديالها، ف غرب پولونيا.
أقرب لوغات ل لپولونية هوما تّشيكية، سّلوڤاكية، و صّوربية لي مهضورة ف شرق ألمانيا.
المجلة الدولية للإبداع والدراسات التطبيقية
المجلة الدولية للإبداع والدراسات التطبيقية (International Journal Of Innovation And Applied Studies) هي مجلة متعددة تخصصات كتنشر مقالات عندها قيمة علمية عالية ف شلا مجالات ديال لهندسة و لعلوم و الطيكنولوجيا. كتعرض لمجلة جميع مقالاتها للعموم ف السيت ديالها على لإنترنيت. كتصدر ربعة د لمرات ف لعام و كتهتم ب لمقالات و لأبحاث لمحررة ب لغات النݣليزية، لفرانساوية، صبليونية و لعربية.
لهتمامات و لأهداف
لمجلة على حساب ماكاتڭول على راسها، كتهدف لإثراء موضوعات لبحث لعلمي وكاتطمح تأسس منتدى علمي كيجمع لكتاب و لباحثين من الطبقة لأكاديمية و الطبقة لمهنية، لمهتمين ب لأبحاث لمتقدمة ف لإبداع و ف الدراسات التطبيقية.
لمجالات لعلمية
كتنشر لمجلة لأبحاث ف هاد لمجالات: • طيليكوم
• أعمال
• قتصاد
• الطب لبيطري
• لقانون
• إنسانيات وفنون
• بصريات
• تاريخ
• تشريح
• تصميم
• تعليم
• جغرافيا
• جيولوجيا
• أنفورماتيك
• ديپلوماسية عامة
• دراسات لعلوم وتكنولوجيا
• الدكا لإصطناعي
• روبوتيك
• لماط
• زراعة
• صحافة و إعلام
• لأركيولوجيا
• علم لاجتماع
• لبيولوجيا
• علم لڤيروسات
• علم لمواد
• الجينيتيك
• علوم جتماعية
• علوم لأرض
• علوم لورديناتور
• علوم الصحة
• علوم بيئية
• علوم سياسية
• علوم طبيعية
• فلسفة
• فيزيك
• لسانيات
• نظرية لمعلومات
راس لقصر
راس لقصر جماعة ترابية قروية كاينة ف إقليم/عمالة ݣرسيف، جهة الشرق، ساكنين فيها 10515 واحد، على حسب لإحصاء لعام 2014.
هود
هود هو نبي تيأمنو المسلمين بلي الله صيفطو ل قبيلة من لقبايل لعربية لبايدة، لي تاتفرع من ولاد سام ولد نوح، وهي قبيلة عاد. وكاينا سورة ف لقرآن بسميتو وهي سورة هود وتذكرات سميتو 7 تلمرات منها 5 ف سورة هود و وحدة ف سورة الشعراء و سورة الأعراف. كيتڭال بلي هوّا نيت عابر حفيد نوح، لي تّدكر ف نصوص يهودية.
نسب ديالو
تّختالف ف نسب ديال هود لتلاتة د لأقوال:
ڭال الطبري: ومن أهل الأنساب من يزعم أن هودًا هو عابر بن شالخ بن أرفخشد بن سام بن نوح. و ذكرو ولد قتيبة بلي هو المرجح عندو. والقول اللول والثاني وجه من القول الثالث؛ حيت حسن يتسما كي سماه القرآن الكريم.
هود فالقرآن
تذكر هود فالقرآن فسورة الشعراء:
كذَّبَتْ عَادٌ الْمُرْسَلِينَ إِذْ قَالَ لَهُمْ أَخُوهُمْ هُودٌ أَلَا تَتَّقُونَ إِنِّي لَكُمْ رَسُولٌ أَمِينٌ فَاتَّقُوا اللَّهَ وَأَطِيعُونِ وَمَا أَسْأَلُكُمْ عَلَيْهِ مِنْ أَجْرٍ إِنْ أَجْرِيَ إِلَّا عَلَى رَبِّ الْعَالَمِينَ
سورة الشعراء الآيات 123-127.
سورة هود الآيات 50-60.
وتذكرات سميتو على لسان شعيب فالآية 89 من نفس السورة: وَيَا قَوْمِ لَا يَجْرِمَنَّكُمْ شِقَاقِي أَنْ يُصِيبَكُمْ مِثْلُ مَا أَصَابَ قَوْمَ نُوحٍ أَوْ قَوْمَ هُودٍ أَوْ قَوْمَ صَالِحٍ وَمَا قَوْمُ لُوطٍ مِنْكُمْ بِبَعِيدٍ.
وفسورة الأعراف: وَإِلَى عَادٍ أَخَاهُمْ هُودًا قَالَ يَا قَوْمِ اعْبُدُوا اللَّهَ مَا لَكُمْ مِنْ إِلَهٍ غَيْرُهُ أَفَلَا تَتَّقُونَ قَالَ الْمَلَأُ الَّذِينَ كَفَرُوا مِنْ قَوْمِهِ إِنَّا لَنَرَاكَ فِي سَفَاهَةٍ وَإِنَّا لَنَظُنُّكَ مِنَ الْكَاذِبِينَ قَالَ يَا قَوْمِ لَيْسَ بِي سَفَاهَةٌ وَلَكِنِّي رَسُولٌ مِنْ رَبِّ الْعَالَمِينَ أُبَلِّغُكُمْ رِسَالَاتِ رَبِّي وَأَنَا لَكُمْ نَاصِحٌ أَمِينٌ أَوَعَجِبْتُمْ أَنْ جَاءَكُمْ ذِكْرٌ مِنْ رَبِّكُمْ عَلَى رَجُلٍ مِنْكُمْ لِيُنْذِرَكُمْ وَاذْكُرُوا إِذْ جَعَلَكُمْ خُلَفَاءَ مِنْ بَعْدِ قَوْمِ نُوحٍ وَزَادَكُمْ فِي الْخَلْقِ بَسْطَةً فَاذْكُرُوا آلَاءَ اللَّهِ لَعَلَّكُمْ تُفْلِحُونَ قَالُوا أَجِئْتَنَا لِنَعْبُدَ اللَّهَ وَحْدَهُ وَنَذَرَ مَا كَانَ يَعْبُدُ آبَاؤُنَا فَأْتِنَا بِمَا تَعِدُنَا إِنْ كُنْتَ مِنَ الصَّادِقِينَ قَالَ قَدْ وَقَعَ عَلَيْكُمْ مِنْ رَبِّكُمْ رِجْسٌ وَغَضَبٌ أَتُجَادِلُونَنِي فِي أَسْمَاءٍ سَمَّيْتُمُوهَا أَنْتُمْ وَآبَاؤُكُمْ مَا نَزَّلَ اللَّهُ بِهَا مِنْ سُلْطَانٍ فَانْتَظِرُوا إِنِّي مَعَكُمْ مِنَ الْمُنْتَظِرِينَ فَأَنْجَيْنَاهُ وَالَّذِينَ مَعَهُ بِرَحْمَةٍ مِنَّا وَقَطَعْنَا دَابِرَ الَّذِينَ كَذَّبُوا بِآيَاتِنَا وَمَا كَانُوا مُؤْمِنِينَ
وتيشوفو المفسرين بلي راه تشار ليه بـ«أخ عاد» فسورة الأحقاف: اذْكُرْ أَخَا عَادٍ إِذْ أَنْذَرَ قَوْمَهُ بِالْأَحْقَافِ وَقَدْ خَلَتِ النُّذُرُ مِنْ بَيْنِ يَدَيْهِ وَمِنْ خَلْفِهِ أَلَّا تَعْبُدُوا إِلَّا اللَّهَ إِنِّي أَخَافُ عَلَيْكُمْ عَذَابَ يَوْمٍ عَظِيمٍ قَالُوا أَجِئْتَنَا لِتَأْفِكَنَا عَنْ آلِهَتِنَا فَأْتِنَا بِمَا تَعِدُنَا إِنْ كُنْتَ مِنَ الصَّادِقِينَ قَالَ إِنَّمَا الْعِلْمُ عِنْدَ اللَّهِ وَأُبَلِّغُكُمْ مَا أُرْسِلْتُ بِهِ وَلَكِنِّي أَرَاكُمْ قَوْمًا تَجْهَلُونَ فَلَمَّا رَأَوْهُ عَارِضًا مُسْتَقْبِلَ أَوْدِيَتِهِمْ قَالُوا هَذَا عَارِضٌ مُمْطِرُنَا بَلْ هُوَ مَا اسْتَعْجَلْتُمْ بِهِ رِيحٌ فِيهَا عَذَابٌ أَلِيمٌ تُدَمِّرُ كُلَّ شَيْءٍ بِأَمْرِ رَبِّهَا فَأَصْبَحُوا لَا يُرَى إِلَّا مَسَاكِنُهُمْ كَذَلِكَ نَجْزِي الْقَوْمَ الْمُجْرِمِينَ وَلَقَدْ مَكَّنَّاهُمْ فِيمَا إِنْ مَكَّنَّاكُمْ فِيهِ وَجَعَلْنَا لَهُمْ سَمْعًا وَأَبْصَارًا وَأَفْئِدَةً فَمَا أَغْنَى عَنْهُمْ سَمْعُهُمْ وَلَا أَبْصَارُهُمْ وَلَا أَفْئِدَتُهُمْ مِنْ شَيْءٍ إِذْ كَانُوا يَجْحَدُونَ بِآيَاتِ اللَّهِ وَحَاقَ بِهِمْ مَا كَانُوا بِهِ يَسْتَهْزِئُونَ
سورة الأحقاف الآيات 21-26.
حياة هود مع لقوم ديالو
فصّل القرآن الكريم قصة هود مع لقوم ديالو عاد فشي عشرة د السور، وأبرز مافيها هو هادشي: إِنْ هِيَ إِلَّا حَيَاتُنَا الدُّنْيَا نَمُوتُ وَنَحْيَا وَمَا نَحْنُ بِمَبْعُوثِينَ
سورة المؤمنون:37. تذكر بلي هود دعاهم باش يعبدو الله، وأمرهوم بتقوى، ونذرهوم عقاب الله ولعذاب ديالو وكذبوه وستهزؤو بيه، وما أمن معاه هير قليل منهوم، وهو يستنصر بالله، وذكر القرآن: قَالَ عَمَّا قَلِيلٍ لَيُصْبِحُنَّ نَادِمِينَ سورة المؤمنون:40، وهو يصيفط ليهوم الله ريح عقيم، ريحاً صرصراً عاتية، سخرها عليهم سبع ليالٍ وثمانية أيامٍ حسومٍ نحسات، تدمر كلّ شيء بأمر ربها، فما تذر من شيء أتت عليه إلاَّ جعلته كالرميم. فأهلكتهم، ونجى الله برحمة ديالو هوغ ولي آمنوا معاه، وبداكشي تم أمر الله ولقضاء ديالو وَأَمَّا عَادٌ فَأُهْلِكُوا بِرِيحٍ صَرْصَرٍ عَاتِيَةٍ سَخَّرَهَا عَلَيْهِمْ سَبْعَ لَيَالٍ وَثَمَانِيَةَ أَيَّامٍ حُسُومًا فَتَرَى الْقَوْمَ فِيهَا صَرْعَى كَأَنَّهُمْ أَعْجَازُ نَخْلٍ خَاوِيَةٍ فَهَلْ تَرَى لَهُمْ مِنْ بَاقِيَةٍ
سورة الحاقة:6-8.
نايضة
نايضة ؤلا حيحة ؤلا نوڤيل سين (ب لفرانساوية Nouvelle scène) هيّا حركة تقافية ؤ فنّية بانت ف لمغريب، سيرتو ف كازا، ف لعقد لّول د لقرن واحد ؤ عشرين ؤ نقدرو نعتابروها باقة مستامرة تال دابا. هاد لحركة عندها بزاف د تّجليات ف لفنون بحال لموسيقا، رّسيم، ؤ لأداب، ؤ مدعومة ؤ مݣيدية سيرتو من طاراف شّباب. لمصطلح د نايضة تخدّم ل لمرة لّولة ف غلاف ديال مجلة تيلكيل ف ماي 2006. نقدرو نݣولو بشكل عام بلي حركة نايضة هيّا نتيجة ديال طلوع جيل جديد د شّباب لي متأتر ب لعولامة ؤ لأنتيرنيت، ؤ باغي تغيير جدري ف بزاف د لميادين. هاد لحركة كاتدعو ل تقافة حورة، بعيدة علا لبيروقراطية د صناعة د تّقافة ف لقنوات رّسمية. كاين لي كيقارنها ب حركة موڤيدا لي بانت ف سپانيا مورما مات لجينيرال فرانكو.
علا مستوى لموسيقا، واحد من أهم لأحدات كان هوّا طليق ديال لبولڤار ف 1999، لي هوّا فيستيڤال د لموسيقا كيتدار كولا عام ف كازا، ؤ كيجيو ليه شّباب من لمغريب كامل، باش يسمعو ل نواع موسيقية بحال رّاپ ؤ لهاردروك. من بين أهم لموسيقيين ؤ لݣروپات د لموسيقا لي بانو مزيان ؤ تشهرو ف لپولڤار كاين هوبا هوبا سپيريت، دون بيݣ، فناير، أش كاين، ؤ غيرهوم. هاد لحركة لموسيقية ب تّحديد كاتسما حيحة ميوزيك.
علا مستوى رّسيم ؤ لفنون ديال تازواقت، بانو موبادرات بحال صباغة باغة ف 2013 لي كيشاركو فيها فنانين من لمغريب ؤ من برا ف تزيين لفاصادات د لمباني ف لمدون لكبار بحال كازا، رّباط ؤ مراكش، لي باقي كاتدار كولا عام.
علا مستوى لأداب ؤ لّيسانيات ؤ سّياسة لّوغاوية، شتدو لموطالبات ب دّاريجة كا لوغة د لكتابة ؤلا حتا باش يتقرّا بيها ف لمدارس، سيرتو ف لمستويات لّولة، ؤ خرج عاداد مابيهش ديال لأعمال لأدابية ؤ طرجمات ب دّاريجة، بحال ريوايات ؤ كتوبا علا مواضيع بحال لفلسفة، لّانݣويستيك ؤ صّيونص. هادشي نتيجة طابيعية ديال تخدام دّاريجة كا لوغة د تّواصل ف أنتيرنيت ؤ إسيميس، من طاراف شباب لي ولّات عندهوم هاد لّوغة عادية ؤ متداولة ف لكتابة، عكس لأجيال لي قبل منهوم.
كاينين موبادرات لي كومبيناو جوج ؤلا كتر من هاد لمضاهر تّقافية، بحال لمجلة د سكف كف ديال لكوميكس ب دّاريجة، لي ساهمو فيها مجموعة د شّباب بحال زينب فاسيكي، لي من بعد دارت أعمال د لكوميكس ديالها، ؤ موبادرات بحالها.
نتيقادات
من بين لنتيقادات ضد حركة نايضة، كاين مقال تّنشر ف 4 يونيو 2007 ف جورنال التجديد لي تابع ل حيزب لعدالة ؤ تنمية، لي عتابر بلي لبولڤار "خاطار علا لهوية لمغريبية". ؤ بشكل عام لإسلاميين كانو معارضين ل لحركة ؤ لمضاهر تّقافية ديالها علا جميع لمستويات، ؤ طّلوع د حيزب لعدالة ؤ تّنمية ل لحوكومة ف لنتيخابات د 2011، تقريبان أدّا ل ركود ديال حركة نايضة شي سنوات قبل ما يعاودو يحييوها موبادرات تقافية جداد.
تغطية
خرجو جوج د لأفلام وتائقية كيهضرو علا نايضة، لولاني ف 2007 ديال فريدة بليزيد ؤ عبدرحيم مطور ب سميت "كازا نايضة !" ؤ تاني ف 2019 د هشام لعسري ب سميت "نايضة؟".
تادارت
تادّارت جماعة ترابية قروية كاينة ف إقليم/عمالة ݣرسيف، جهة الشرق، ساكنين فيها 22138 واحد، على حسب لإحصاء لعام 2014.
11 يونيو
11 يونيو ؤلا نهار 11 شهر 6 هوّا نّهار نمرة 162 من تّقويم لميلادي (163 يلا كان لعام مكبّس). باقين 203 يوم من موراه تال لّخر د لعام.
كونڤيرسوس
الكونڤيرسوس (من الصبنيولية و البرطقيزية "conversos" اللي كاتعني "المعتنقين" ولا "المتحولين"، و اللي اليهود كيفضلو السمية ديال "الأنوسيم" من العبرية "אנוסים" اللي كاتعني "المكرهين") هما اليهود اللي تحولو ل الكاطوليكية ف صبانيا و البرطقيز، خصوصاً ف القرون 14 و 15، و حتى ولادهم و الحفايد ديالهم. الأغلبية ديال اليهود تحولو ل المسيحية ب سباب لپوݣروم ف 1391. باش الصبنيول يتأكدو بيلا الكونڤيرسوس ولاو مسيحيين حقيقيين و ما كيمارسوش الديانة ديالهم ب التخبية، تأسس المكتب المقدس ديال المحاكم د التفتيش ف صبانيا ف 1481. الملوك الكاطوليك فيردينان و إيسابيلا كانو طردو اليهود اللي ما بغاوش يرجعو مسيحيين ب مرسوم ديال ألامبرا ف 1492، من مور الريكونكيسطا. الأغلبية ديال هاد اليهود هربو ل الطاليان و المغرب. عليها، بزاف ديال اليهود فضلو باش يدخلو ف المسيحية باش ما يتطردوش.
الكونڤيرسوس اللي بقاو كيمارسو اليهودية ب التخبية كانو كيتسمّاو "Judaizantes" (المتهودين) و ب شكل قبيح، كانو كيسمّيوهم "marranos" (الحلالف).
تاسكيزوفرينيت
تاسكيزوفرينيت ؤلا سّكيزوفرينيا ضطيراب نفسي تيتميز بواحد سلوك جتيماعي ماشي طبيعي. لمريض بيه ماباقيش تيميز لواقع و لأعراض ديالو هي لوهام و ضطيراب تاع لفكر و لهلوسة لسمعية. و ماباقيش تيݣد يشارك ف لمجتمع و يعبر على لعواطف ديالو وتا لإرادة ديالو تتمشي. لأعراض تاتبان بتدريج، تاتبدا ف مرحلة لبولوغ و تاتبقا بزاف.
كوايري بديل (كورة)
السباب
190px|تصغير|يسار|كوايري بديل كايتسنى يدخل و[[حكم معاون (كورة)|لحكم لمعاون هاز طابلو فيه النمرة ديال شكون اللي داخل وخارج.]]
تبديل د الطاكتيك
التبديل د الطاكتيك هو تبديل اللي كايدخّل فيه لمدريب كوايري بديل وكايخرج كوايري من التيران حيتاش:
تبديل د الزيّار
التبديل د الزيّار هو تبديل اللي كايدخّل فيه لمدريب بزّز منو كوايري بديل وكايخرج كوايري من التيران حيتاش:
الطريقة
تصغير|180بك|اللوحة اللي كايكتب فيها [[حكم معاون (كورة)|لحكم لمعاون شكون داخل وشكون خارج من التيران.]] كاتّعطى للحكم ليستة فيها سمية ديال لكوايرية لبديلين قبل مايبدا لماطش، وأي كوايري ماكاينش فلاليست ماعندوش يدخل (أي واحد دخل كاتعاقب عليه لفرقة بضربة غلط نيشان كاتّعطى للفرقة لوخرة). باش يدّار شونجمو خاص يمشي داكشي مزيان:
كايدخل لكوايري شونجمو غير إلا ماكانتش لكورة ملعوبة ومن لخط د نص التيران، غير إلا عطاه لحكم ليشارة ومن مورا ماكايخرج لكوايري اللي غايتبادل معاه. إلا مادارش لكوايري لبديل هادشي كايشد كارطة صفرة.
تيفاق على لعدد ديال الشونجمو
فلقواعد ديال اللعبة، "3 دلكوايرية شونجمو بلكتيرة هوما اللي عند لمدرّيب لحق يخدّمهوم فميطشان منضماهوم لفيفا ولجاميعات د كورة". زيادة على هادشي،
عين بني مطهر
عين بني مطهر جماعة ترابية حضرية كاينة ف إقليم/عمالة جرادة، جهة الشرق، ساكنين فيها 16128 واحد، على حسب لإحصاء لعام 2014.
أميمة لبوشتي
أميمة لبوشتي، تولدات ف 7 أكتوبر 2000 ف بنسليمان، هي لعابة د تيكواندو مغريبية.
حياتها
تولدات أميمة لبوشتي ف أكتوبر 2000 ف مدينة بنسليمان، ؤ بدات كاتطريني معا لجمعية د نور ف نفس لمدينة.
ف يونيو 2015، كانت وحدا من لي نجاو من لفاجعة د واد شراط لي غرقو فيه 11 دراري كانو مشاركين ف ريحلة نضماتها لجمعية.
لكاريير
ف 2017، شاركات معا لمونتخاب د لمغريب د تيكواندو ف كاس لعالام د لمونتخابات لي تلعبات ف أبيدجون (كوط ديڤوار) ؤ ربحات لميدالية لبرونزية معا ندى لعرج، سكينة لعوني، شيماء كريم، ؤ وئام ديسلام.
ف لبوطولة لإفريقية د تيكواندو د 2018 لي تلعبات ف أݣادير، ربحات أميمة لميدالية دهبية د لكاطيݣوري د لعيالات قل من 53 كيلو. ف نفس لعام، كانت وحدا من لي ربحو ميدالية نحاسية ف لكاطيݣوري د لعيالات قل من 49 كيلو ف لعاب لمتوسطية د 2018 ف طاراݣونا (صبانيا).
ف 2019، شاركات ف لوزن د لفروج ف لبوطولة د لعالام د تيكواندو ف مانشيسطر (نݣليز) ؤ وصلات ل ربع نيهاية. ف نفس لعام، متلات لمغريب ف لعاب لإفريقية لي تنضمات ف رباط ؤ ربحات لميدالية لفضية د لكاطيݣوري د لعيالات قل من 53 كيلو. ف لفينال خسرات معا نيجيرية شينازوم نوسو.
ف فبراير 2020، تأهلات أميمة ل لعاب لؤلمپية د طوكيو مورما وصلات ل فينال د لإقصائيات لإفريقية ف لكاطيݣوري د قل من 49 كيلو.
ف يونيو 2021، ربحات أميمة لميدالية دهبية د لكاطيݣوري د لعيالات قل من 49 كيلو د لبوطولة لإفريقية لي تلعبات ف داكار (سينيݣال)، مورما ربحات لكوطيڤوارية فريماطا كوليبالي. ف شهر لي من بعد، شاركات أميمة لبوشتي ف لعاب لؤلمپية د طوكيو لي تقصات فيها من تمن نيهاية د لكاطيݣوري د قل من 49 كيلو معا لبطلة لعالام جوج د لمرات لكورية لجانوبية سيم جاي يونݣ.
جرادة
جرادة جماعة ترابية حضرية كاينة ف إقليم/عمالة جرادة، جهة الشرق، ساكنين فيها 43477 واحد، على حسب لإحصاء لعام 2014.
تشارلز داروين
تشارلز داروين (تزاد ف نݣليز ف 12 فبراير 1809 ف شروزبوري، مات ف 19 أبريل 1882) هو عالم ديال تّاريخ طّبيعي ؤ جّيولوجي نݣليزي. تشارلز داروين تزاد ف واحد لعائلة نݣليزية علمية. بّاه روبرت وارنݣ داروين كان طبيب، ؤ كان جدو إرازموس داروين عالم و مؤلف حتا هو.
داروين تشهر ب نّضرية ديال تطور لي كتقول بلي ݣاع لكائنات لي عايشة متشاركة ف نفس لأصل. ف لوسط لعلمي تعرف بلي راه أول واحد هضر علا أهم ميكانيزم ف تّطور لي هو لإنتخاب طّبيعي.
أهم كتيشاف
كان داروين هو سّبب رّئيسي باش بان ضومين جديد ف لعلوم د لجينيتيك ؤ رسيم د لخرائط لجينية لݣاع نواع ديال لحياة من بنادم حتال لكائنات لي ماكاتّشافش ب لعين. ؤ مني نشر داروين لكتاب ديالو "لأصل د لأنواع" ناضو ݣاع لعولاما ؤ بداو ف رسيم ؤ تخطيط ؤ ليكتيشاف شكال ؤ نواع د لحياة ؤ شكال ديالها تّطورية بواحد درجة مكانتش غاطيح على بال داروين. نّضرية ديالو قلبات ݣاع لعلوم.
جبل إيڤريسط
تصغير|يسار|250px|<P ALIGN=center>تصويرة د الراس د الجبل د إيڤريسط من الجبال اللي حداه تصغير|يسار|300px|<P ALIGN=center>لبلاصة د جبل إيڤريسط ف لخريطة جبل إيڤريسط (بالنيپالية: सगरमाथा (صاݣارماتا) - بالشينوية: 珠穆朗玛 (زومولانݣما) - بالتيبيتية: ཇོ་མོ་གླང་མ (شومولونݣما) ) هو أعلى جبل ف لعالم (لإرتفاع ديالو 8848 ميطرو)، و جا ف لحدود ما بين الشينوا و نيپال.
بزاف د الناس تيبغيو يتعلقو هاد الجبل، و محسوب من لبلايص السياحية لمعروفة ف لعالم. ملّي بدا التعلاق فيه، جربو يطلعو لو 14.000 واحد، منهم كتر من 4000 اللي قدرو، و شويا كتر من 300 اللي ماتو. الطلوع لإيڤريسط ماصعيبش بزاف من الناحية التقنية، و كاين جبال آخرا صعب منّو، ولكن تا هو عندو مشاكل ديالو بحال عند الناس اللي تيجيهم "لمرض ديال لعلو"، ولاّ الريح و لجو لخايب، و التلج اللي تيريب بوحدو شي مرّات.
قبل من 1950، ماكانتش الدولة د نيپال تاتخلّي لبرانيين يدخلوليها، و عليها كانو الناس كيتعلقو الجبل من الجيهة د تيبت. و لكن ماعمر شي واحد طلع إيڤريسط من تما ف هاديك لوقيتة. أول ناس تعرفو رسميا باللي طلعو لإيڤريسط كانو هوما النيو زيلاندي إدموند هيلاري و الشيربا النيپالي تينزينݣ نورݣاي ف 1953. هيلاري و نورݣاي طلعو الجبل من الجيهة ديال نيپال. أول ناس طلعو الجبل من الجيهة ديال الشينوا كانو هوما وانݣ فوزو، ݣونپو، و شو يينهوا ف 1960.
سباب التسمية
تسمّا الجبل بسميت جورج إيڤريسط، اللي كان خدّام مخطّط د بريطانيا ف لهند، و اللي بيّن باللي داك الجبل هو أعلى جبل ف لعالم.
تاتاوت
تاتاوت جماعة ترابية قروية كاينة في إقليم تارودانت، جهة سوس ماسة، ساكنين فيها 4715 نسمة، على حسب الإحصاء العام 2014.
لباس
تصغير|[[مومو صغير لابس لباس د شّتوة]] لّباس  هوّا أي ستون كاتّغطّا بيه لكسدة، عادتن كيكون مصاوب من لقماش، جّلد د لحيوان ؤلا أي مادة كاتّلقا ف طّابيعة ؤلا كاتّصاوب من مواد أولية كاتّلقا فيها. أقدم أتار د لّباس ف لعالام تّلقا ل حد سّاعة كان ف واحد لمغارة حدا تمارة ف لمغريب، ؤ كيرجع ل هادي 120000 عام.
آيت عياش
آيت عياش (بالأمازيغية: ⴰⵢⵜ ⴰⵢⴰⵛ) هي جماعة مغربية قروية، فإقليم ميدلت فجهة درعة تافيلالت، شرق الأطلس الكبير ، يتايعيش فالجماعة 11.946 بنادم على حساب الإحصتء ديال 2014، هاد الجماعة مشهورة بلإنتاج ديال التفاح فواد أنسكميرلي تاينبع من جبل العياشي. عدد الدواور فهاد الجماعة هو 21 دوار تاينتاميو ل 4 ديال المشيخات. أكبر واحد هو مركز آيت أومغار.
التاريخ
عام 1950 كان سميت الجماعة "أيت أومغار"، من بعد تبدلات لأيت عياش عام 1992
الجغرافيا
كاتنتامي الجماعة جغرافيا لحوض ملوية الفوقاني، بين السلسلة ديال جبال الأطلس الكبير والمتوسط، لعلو ديالها تايوصل فالمتوسط ل 1540 متر فوق النيڤو ديال البحر، تايشرف عليها جبل العياشي، لي فيه أعلى قمة جبلية فالأطلس الكبير الشرقي. كاتستافد الجماعة من التساقطات الثلجية ديال جبل العياشي لي كاتعمر واد أنسڭمير لي تايقطع الجماعة. المساحة الإجمالية ديال الجماعة كاتوصل ل 475 كلم مربع. مناخها بارد ففصل الشتاء معا الشتاء والثلج، أو معتادل فالصيف
632
632 هوّا عام مكبس ف تّقويم لڭريڭوري بدا نهار لحد ؤ سالا نهار تنين. هوّا لعام نمرة 632 ف لإيرا لعامة ؤ لفترة د بعد لميلاد، نمرة 32 ف لقرن 7، ؤ نمرة 3 ف لعقد ديال عوام 630.
632 كيوافق 10-11 ف تّقويم لهيجري ؤ 1582 ف تّقويم لأمازيغي ؤ 10632 ف تّقويم لهولوسيني.
644
644 هوّا عام مكبس ف تّقويم لڭريڭوري بدا نهار تنين ؤ سالا نهار تلات. هوّا لعام نمرة 644 ف لإيرا لعامة ؤ لفترة د بعد لميلاد، نمرة 44 ف لقرن 7، ؤ نمرة 5 ف لعقد ديال عوام 640.
644 كيوافق 23-24 ف تّقويم لهيجري ؤ 1594 ف تّقويم لأمازيغي ؤ 10644 ف تّقويم لهولوسيني.
إسواتيني
لمملكة د إسواتيني (بالسوازي: Umbuso weSwatini - بلينݣليزية: Kingdom of Eswatini)، ولي كانت سميتها مملكة سوازيلاند، هي واحد لبلاد ف لجنوب د إفريقيا، تاتحدًها جنوب إفريقيا من الشمال ولجنوب ولغرب، وموزامبيق من الشرق، إسواتيني هي وحدا من أصغر لبلدان ف إفريقيا ولمساحة ديالها هي 17.364 كم².
سّكان د إسواتيني هوما سًوازي، وكانت عندهم مملكة ف لقرن 18. ف 1903، حتلاًت بريطانيا لبلاصة لي فيها إسواتيني دابا، وبقات تابعا ليها تا ستاقلات نهار 6 شتنبر 1968. ف 1973 تمنعو لأحزاب السياسية ف لبلاد وباقي ممنوعين تال دابا. ف 1986 ولاًت لبلاد ملكية مطلقة تيحكمها لماليك مسواتي 3. ف 2018 بدلات لبلاد سميًتها الرسمية من لمملكة د سوازيلاند للمملكة د إسواتيني.
تيسكنو فإسواتيني تقريبا 1.1 مليون واحد، ولعاصمة ديالها هي مباباني. لوغات رسمية د لبلاد هوما لينݣليزية والسوازي، ولعملة لي كاتخدًم فيها هي ليلانݣيني سوازيلندي، وكاين لي تيخدًم الراند لجنوب إفريقي تاهو. إسواتيني مملكة داخلة ف بزاف د لمنظمات الدولية بحال لأمم لمتحدة وليتيحاد لإفريقي ومجموعة التنمية دإفريقيا لجنوبية ولكومنويلث. 350px|Universal map of Eswatini|يسار
ديانات
لمملكة د إسواتيني ماكاتقبلش زواج لي ماشي مدني، بحال زواج لإسلامي.
المحرر
تاريخ
تنشر جورنال المحرر لأول مرة ف دجنبر عام 1964، و كان كيصدر يوميا من عند حزب لإتحاد لإشتراكي للقوات شعبية. داكشي علاش كانت مواقفو كتميل شوية ل لإشتراكية ودفاع على لمواقف دياولها.
كان عمر بنجلون هو رئيس تحرير الجورنال، حتى تقتل ف دجنبر 1975، فتولى من بعدو مصطفى القرشاوي منصب رئيس التحرير، وكان محمد عابد الجابري لمفكّر و لأكاديمي لمغربي بين لمساهمين ف تحرير صفحات الجورنال من عام 1965 تال 1973، هو و عبد الكريم موتي و شي وحدين آخرين.
ف نونبر 1965 تّمنع "المحرر" ف لمغريب، وتحكم على رئيس تحريرها بالحبس لمدة عشر شهور، وخا هكاك رجع للنشر من جديد بعد ست شهور من لمنع، هي و غيرها من جورنالات لمعارضة للنظام لملكي لمغربي، ومنهم جوج جورنالات العلم و لوبنيون، و عانا الجورنال من فترات منع متقطعة طوال عقد السبعينات.
توقف الجورنال على النشر ف يونيو من عام 1981، و خدا بلاصتو جورنال لإتحاد لإشتراكي لي تابع لنفس لحزب ولي تنشر لأول مرة ف ماي عام 1983.
نبيلة منيب
نبيلة منيب (تزادت ف 14 فبراير 1960 ف الدار البيضا) هي أستاذة جامعية ف جامعة لحسن تاني و سياسية مغربية يسارية. دبا هي لأمينة لعامة د لحزب لإشتراكي لموحد وهاتشي من 16 يناير 2012 بفضل لخبرة سياسية ديالها. هوكا ولات هي أول مرا مغربية كاتولى لمنصب ديال لأمين لعام د شي حزب.
تويسيت
تويسيت جماعة ترابية حضرية كاينة ف إقليم/عمالة جرادة، جهة الشرق، ساكنين فيها 3137 واحد، على حسب لإحصاء لعام 2014.
آيت بنيعقوب
آيت بنيعقوب جماعة ترابية قروية كاينة ف إقليم/عمالة ميدلت، جهة درعا تافيلالت، ساكنين فيها 4012 واحد، على حسب لإحصاء لعام 2014.
مجاط (توضيح)
هادي صفحة د التوضيح، كلمة مجاط يمكن يكونو عندها هاد لمعاني:
تلتمسن (إساݣن)
تلتمسن إساݣن هو واحد دوار كاين ف شتوكة أيت بها ف جهة سوس ماسة قريب لواحد جبل معروف فالمنطقة سميتو جبل لكست.
تشي ݣيڤارا
تصغير|يسار|250px|<P ALIGN=center>تّسافيرة اللي دار تشي ݣيڤارا بلموطور فأمريكا اللاتينية
إرنسطو ݣيڤارا دي لا سيرنا (بالصبليونية: Ernesto 'Che' Ernestico Guevara de la Serna) (14 يونيو 1928 - 9 أكتوبر 1967) و اللي معروف بتشي ݣيڤارا, كان مناضل ثوري وطبيب وكاتب وسياسي أرجونتيني كان معروف فلعالم حيث كان تيشجع على الثورة. ݣيڤارا كان من لقادة ديال الثورة ف كوبا على الديكتاتور فولخينسيو باتيسطا, وملًي نجحات الثورة اللي قادها فيديل كاسطرو, عطاو لݣيڤارا لجنسية د كوبا وولاً وزير تما. تشي ݣيڤارا كان تيشجع الثورات فلعالم كلًُو ودار محاولات خرا بحال ف لكونݣو (ولكن ماصدقاتش) و ف بوليڤيا, اللي شدُّوه فيها وعدموه ف 1967, وهو كانت عندو غي 39 عام.
الصغر ديالو
خلاق إرنيسطو ݣيڤارا فلمدينة د روزاريو ف لأرجونتين نهار 14 يونيو 1928, وكان هو لكبير من بين 5 د الدراري (3 د لولاد و جوج بنات). لعائلة ديالو كانت من الطبقة لمتوسطة وماكان خاصًو تا شي خير.
ف 1948, دخل للكلية د الطب ف بوينوس آيريس, وكان تيقرا مزيان و تيدير الرياضة بحال الريݣبي. فلعام اللخر ديال قرايتو (1953) سافر هو و صاحبو ألبيرطو ݣرانادو بموطور ف أمريكا اللاتينية كاملة, و تما كتاشفو الظلم لإمبريالي ولفقر وبزاف د لمشاكيل اللي خلاتهم مصدومين. من ديك الساعة, قرر تشي ݣيڤارا باللي ماغاديش يخدم طبيب و باللي أيدير أي حاجة اللي قدر باش يحبس الظلم ويكون من جيهت لمظاومين, وعليها بدا يشجع الثورات.
تشي ݣيڤارا ولمغريب
ف 1959, عرض لوزير اللُول د لمغريب عبد الله ابراهيم على تشي ݣيڤارا باش يجي. وفعلا جا فغشت وزار سلا و الرباط و مراكش وتلاقا بزاف د المسؤولين. عجباتو بزاف مراكش اللي ݣلس فيها 18 ليوم.
ف 1960, ملًي مشا ݣيڤارا ل مصر, زار السفارة د لمغريب ف لقاهرة وتلاقا مع محمد بن عبد الكريم الخطابي, وقاليه باللي كان "معجب بزاف بالتجربة ديالو فحرب لعصابات, و باللي جا خصيصا باش يتعلًم منو".
حيث تشي ݣيڤارا هو رمز د التحرر ومحاربة الاستبداد, قررو لأولترا ديال لفرقة د لجيش لملكي يسمًيو راسهم "كورڤا تشي", نسبة لتشي ݣيڤارا, وتيهزًو ديما تصويرتو فݣاع لماتشات و لمناسبات د لفرقة ديالهم.
ݣنفودة
ݣنفودة جماعة ترابية قروية كاينة ف إقليم/عمالة جرادة، جهة الشرق، ساكنين فيها 5591 واحد، على حسب لإحصاء لعام 2014.
661
661 هوّا عام ف تّقويم لڭريڭوري بدا نهار تلات ؤ سالا نهار تلات. هوّا لعام نمرة 661 ف لإيرا لعامة ؤ لفترة د بعد لميلاد، نمرة 61 ف لقرن 7، ؤ نمرة 2 ف لعقد ديال عوام 660.
661 كيوافق 40-41 ف تّقويم لهيجري ؤ 1611 ف تّقويم لأمازيغي ؤ 10661 ف تّقويم لهولوسيني.
إسپيرانطو
تصغير|يسار|alt=Ludwik Lejzer Zamenhof.|لودڤيك لايٓتزّر تزامّنهوف تصغير|يسار|أول كتاب على الإسپرانطو بالروسيا والپولونيا والفرانساويا والألمانيا
لإسپرانطو، هي واحد لوغة صطيناعية ختارعها واحد سًيد سميتو لودڤيک لايٓتزّر تزامّنهوف ف لقرن 19 (مابين لًخر د 1870 و لًول د 1880) باش ݣاع ناس ف لعالم يبداو يهضرو نفس لوغة ويتفاهمو بيناتهم.
تزامّنهوف كان دكتور وطبيب د لعينين پولوني من عائلة يهودية أصلهم من مدينة بياليَسطوك (بياوٓوْسطوك), لي كانت شحال هادي د لإمبراطورية روسية و دابا تابعا ل پولونيا. هاديك لمدينة كانو ساكنين فيها ناس من بزاف د القوميات بحال ليهود، لپًولونيبن، لالمان و لبيلاروس, وكانوا تيوقعو بيناتهم لمشاكيل بزاف حيث ماتيتفاهموش وماتيهضروش نفس لوغة. تزامّنهوف لاحظ هاد لمشاكيل, وعليها فكًر باش يختارع شي لوغة لي تقدر توحًدهم كاملين.
فيوليوز 1887, نشر تزامّنهوف لمشروع ديالو لي سمًاه لينݣڤو ينطيْرناتسيا (لغة عالمية) فواحد لكتاب بالرًوسية لي كانت سميتو ونوا ليبرو (لكتاب لًول). ملًي كتب لكتاب كان مسمًي راسو دوكتورو يْسپيْرانطو, وهاديك هي سًمية لي تشهرات بيها تا لوغة ديالو مبعد.
لإسپرانطو مديورة باش تكون ساهلة, عليها فيها غير 16 د لقواعد لوغوية, ومافيهاش ݣاع الاستثناءات. لكلمات ديالها مصنوعين, و لأصل د لأغلبية ديالهم ماجي من الكلمات د لوغات لأوروپية (الأكثرية منهم لوغات هيندو-ٔوروپييَا).
ماكاينش احصائيات رسمية ديال شحال د ناس ف لعالم تيهضرو لإسپرانطو, ولكن كاين شي تقديرات لي تاتقول مابين 60.000 تال 2 د لمليون د ناس تيهضروها. لأكثرية د هاد ناس ماشي لإسپرانطو هي لوغة لأم ديالهم, غي تعلموها.
جاك شيراك
جاك شيراك (ب لفرانسوية: Jacques Chirac - تولد ف 29 نونبر 1932، مات ف 26 شتنبر 2019 ف باريز) كان سياسي فرانساوي و رئيس د فرانسا من 1995 ل 2007. قبل ما يكون رئيس كان عمدة د باريز من 1977 ل 1995، و وزير أول د فرانسا من 1974 ل 1976، و من 1986 ل 1988.
جاك شيراك تعرف حيت كان ضد لحرب د لميريكان ف لعراق، و باللي ف وقتو (استفتاء ف عام 2000) نقص لوقت اللي كان تيحكم فيه الرئيس د فرانسا من 7 ل 5 سنين.
لجمهورية لعربية لمتحدة
هاد الدولة كان القرار ديال التأسيس ديالها داروه الرئيس لمصري جمال عبد الناصر و الرئيس السوري شكري القوتلي. كانت العاصمة ديالها هي القاهرة، العاصمة د مصر. ف 1960 تحول الاتحاد ل بحال استعمار د مصر ل سوريا بحيت تّلغاو الوزارات ف سوريا و البرلمان و تحولات السلطات التنفيذية و التشريعية كاملة ل القاهرة.
أبراهام لينكولن
أبراهام لينكولن (بلينݣليزية: Abraham Lincoln - تولد ف 12 فبراير 1809 ف كينتاكي، مات ف 15 أبريل 1865 ف واشينطون) كان الرايس نمرة 16 ديال لميريكان، من 1861 تا تقتل ف 1865. تعرف لوقت اللي حكم فيه بلحرب لأهلية ف لميريكان، و ساهم لينكولن باش يساليها، ملّي بززو على لولايات اللي نفاصلو ف لجنوب باش يحطّو السلاح و يرجعو للميريكان.
من لحوايج لمهمّة اللي وقعات ف لوقت اللي حكم فيه لينكولن هي باللي لميريكان منعات لعبودية (ف 1865).
لمزاود
link=https://commons.wikimedia.org/wiki/Category:Abraham_Lincoln?uselang=ary|20x20px تقدر تزيد شوف بزاف د تّصاور و لمعلومات ديال أبراهام لينكولن ف ويكيميديا كومنز.
686
686 هوّا عام ف تّقويم لڭريڭوري بدا نهار جمعة ؤ سالا نهار جمعة. هوّا لعام نمرة 686 ف لإيرا لعامة ؤ لفترة د بعد لميلاد، نمرة 86 ف لقرن 7، ؤ نمرة 7 ف لعقد ديال عوام 680.
686 كيوافق 66-67 ف تّقويم لهيجري ؤ 1636 ف تّقويم لأمازيغي ؤ 10686 ف تّقويم لهولوسيني.
ميلبورن
ميلبورن (بالنݣليزية: Melbourne) هي مدينة ؤسطرالية وهي لعاصيمة ديال ڤيكطوريا. تبنات ف1835 على يد جون باطمان وجون فاوكنر. لميساحة ديالتها هي 1,705 كلم² ولعلو ديالها مزدي معا لبحر. كايسكنو فيها 5,078,193 واحد على حساب لإحصاء د 2019.
ضهر
130px|تصغير|يسار|الضهر فمدينة پاليتا سكاڤاردا ف[[الطاليان]] الضهر أولّا وسط النهار هو فاش كاتوصل الطناش دالنهار. كايتكتب إما 12 دالنهار أولا 12:00 (إلا تخدّم السيستيم د24 ساعة).
الضهر الشمسي هو فاش الشمش كاتبان باللي كاتقيس الجيهة لفوقانية ݣاع ديال السما. هاد الضهر يقدر يطرا فأي وقت فوسط النهار نيشان، وماشي ضروري تكون الطناش دالنهار. لوقيتة ديال الضهر الشمسي كاتجي على حساب فين واقف(ة) داك اللي كايشوف هاد الضاهرة (خط الطول ديالو)، ولوقت من لعام فاش كايشوفها.
لأصل دلكلمة
لكلمة ديال الضهر جات من لعربية لفوصحى (ظهر). لحرف ديال "ظ" ماكاينش فالدارجة، داكشي علاش كاتنطق ضهر.
الضهر الشمسي
150px|تصغير|يسار|ساعة شمسية كاتبين الضهر الشمسي ف[[هنݣاريا]] الضهر الشمسي أولا الضهر لعالي أولا الضهر الشمسي لمحلي لباين (بالنݣليزية: local apparent solar noon) هي لوقيتة فاش الشمس كاتبان باللي كاينة فوق خط لعرض اللي واقف عليه اللي كايشوف الضاهرة، وكاتبان لعلو ديالها لكبير فوق لأفق داك النهار، وكاتخلي ضل اللي كايكون فداك لوقت قصير بزاف مقارنة بوقات خرين من النهار.
أطول وقت من ضهر لضهر كاتطرا جوج مرّات فلعام، ف 20 يونيو (24 ساعة زايدة 13 تانية) و21 دجنبر (24 ساعة زايدة 30 تانية). أقصر وقت من ضهر لضهر كاتطرا حتى هي جوج مرات فلعام، ف 25 مارس (24 ساعة قل 18 تانية) و13 شتنبر (24 ساعة قل 22 تانية). هادشي علاش الضهر الشمسي والضهر دلماݣانة (12 دالنهار) ماكايتلاقاوش ديما. لمعادلة دلوقت كاتبيّن باللي لفرق مابيناتهوم يقدر يوصل حتال 16 دقيقة. زيادة على هادشي، وبسباب أن كولا دولة كاتتبع التوقيت اللي عاجبها (يقدر يكون موافق أولا مختالف معا بلاصة الزمان اللي هي فيها)، هاد لفرق كايقدر يتزاد فيه ويفوت ساعة ݣاع.
12 يونيو
12 يونيو ؤلا نهار 12 شهر 6 هوّا نّهار نمرة 163 من تّقويم لميلادي (164 يلا كان لعام مكبّس). باقين 202 يوم من موراه تال لّخر د لعام.
تيران لمسيرة لخضرا (أسفي)
تيران المسيرة الخضراء أولا صتاد لمسيرة هو تيران فمدينة آسفي لمغريبية، وهو التيران الرسمي ديال فرقة أولمبيك آسفي. كيستقبل التيران لميتشان ديال لفرقة بواحد لعدد ديال لمتفرجين واصل لـ20.000 مشجع. الݣازون ديال التيران ولا صطيناعي من 2011. تبنى الصطاد من لعهد ديال لمستعمير لفرنصي من طرف السلطات ليستيعماريةدلفرنصيص، وكان كيتلعب فيه حتى الروݣبي.
تاونزا
تاونزا جماعة ترابية قروية كاينة ف إقليم/عمالة أزيلال، جهة بني ملال خنيفرة، ساكنين فيها 11488 واحد، على حسب لإحصاء لعام 2014.
لبخاتة
لبخاتة جماعة ترابية قروية كاينة ف إقليم/عمالة جرادة، جهة الشرق، ساكنين فيها 2612 واحد، على حسب لإحصاء لعام 2014.
الطريق الوطنية نمرة 11 (لمغريب)
الطريق لوطنية نمرة 11 أولا هي طريق وطنية فلمغريب الطول ديالها واصل لـ404 كبلوميتر وكاتربط ما بين سطات فجهة الدار البيضاء سطات وأݣادير فجهة سوس ماسة. وهاد الطريق كاتكونيكطي بزاف دلمدون ومابينها: سيدي بنور، اليوسفية وشيشاوة.
الدار البيضاء سطات
سطات - ولاد سعيد - بولعوان - لعونات - سيدي بنور - كدية بني دغوغ - ولاد عمران.
مراكش آسفي
اليوسفية - الشماعية - سيدي شيكر - إيمينتانوت - عين تازيطونت.
سوس ماسة
أرݣانة - بيݣودين - إضمين - أمسكرود - درارݣة - أݣادير.
التفروعات
هاد الطريق عندها تفروع:
تطوان
تطوان ولاً تيطًاون هي واحد المدينة فالشمال د لمغريب, و تاتسمًا تا الحمامة البيضا. تيطاون هي كلمة بالأمازيغية د غمارة, وتاتعني العينين. تيسكنو فتطوان تقريبا 380.000 واحد, و المنطقة ديالها معروفة بالبحورا الزوينين لي تيجيوليهم بزاف د الناس فالصيف.
التاريخ
سمية ديال تيطوان جاية من لأمازيغية تيطاوين (ⵜⵉⵟⵟⵇⵡⵉⵏ) للي كاتعني العيون.
تبنات لمدينة لقديمة د تطوان على جبل درسة و كانت من ديما عندها أهمية كبيرة ف التاريخ د لمغريب لإسلامي حيت كانت محطة ف التحركات بين لمغريب لإسلامي و لأندلس.
فوقت الاستعمار الصبليوني للشمال د لمغريب كانت تطوان هي لعاصمة د المنطقة. ديك المنطقة كانت تاتسمى المنطقة الخليفية وكانت تاتحكمها صبانيا بالتنسيق مع واحد السيد لي تيمثل الملك وكانت سميتو الخليفة السلطاني.
جماعة تطوان
لجماعة لحضرية تابعة ل عمالة تطوان، جهة طنجة تطوان الحسيمة، ساكنين فيها 377866 واحد، على حسب لإحصاء لعام 2014.
لمعالم
من بعد ما سالا لوجود لإسلامي ف لأندلس، ولات مركز ديال لأندلسيين اللي لجؤو ل لمغريب و هادشي اللي عطا ل لمدينة روح أندلسية ف لمعمار و لبني ديالها. داكشي علاش فيها بزاف ديال لمعالم و دخلات لمدينة لقديمة ل لّيستا د معاليم التراث العالمي د ليونيسكو من 1997.
راس عصفور
راس عصفور جماعة ترابية قروية كاينة ف إقليم/عمالة جرادة، جهة الشرق، ساكنين فيها 1274 واحد، على حسب لإحصاء لعام 2014.
أمرسيد
أمرسيد جماعة ترابية قروية كاينة ف إقليم/عمالة ميدلت، جهة درعا تافيلالت، ساكنين فيها 5857 واحد، على حسب لإحصاء لعام 2014.
محمد علي جناح
محمد علي جناح ( تولد ف 25 دجنبر 1876 فكاراتشي - مات ف 11 شتنبر 1948) كان محامي وسياسي وهو لمؤسس ديال الدولة ديال پاكيستان. فوقت لستيعمار لبريطاني كان جناح هو الرئيس ديال لعصبة د لمسلمين د لهند من 1913، تال لوقت د ليستيقلال د پاكيستان ف 14 غشت 1947. من موراها ولاً أول رئيس د لبلاد حتا مات. كيتعتابر جناح هو لأب ديال لأمة د پاكيستان ولقائد لأعضم ، ولعيد ميلاد ديالو هو نهار عطلة فلبلاد.
710
710 هوّا عام ف تّقويم لڭريڭوري بدا نهار سبت ؤ سالا نهار سبت. هوّا لعام نمرة 710 ف لإيرا لعامة ؤ لفترة د بعد لميلاد، نمرة 10 ف لقرن 8، ؤ نمرة 1 ف لعقد ديال عوام 710.
710 كيوافق 91-92 ف تّقويم لهيجري ؤ 1660 ف تّقويم لأمازيغي ؤ 10710 ف تّقويم لهولوسيني.
آدالت سويم
ادلت سويم (ب نّݣليزية Adult Swim ولا AS) قناة ميريكانية تتعرض البرامج ديالها من تمنية د لعشية حتى ستة د الصباح، كاتسيّرها شركة ويليام ستريت پرودكشنز لي تابعة لشركة تورنر. بدا البت ديالها ف 2 شتنبر، 2001.
من فبراير 2015، 96,390,000 مليون عائلة ف ميريكان (شي لي كيعادل 82.8% من العائلات اللي عندها التلفازة) تيتلقاو لبت د ادالت سويم.
تعاويد لحليلات
تعاويد لحليلات ولا تواتر الجين (ب لونكلي : Allele frequency) هو تردد ولا فريكونص نسبي للحليل ف بلاصة كروموزومية محددة فشي كروب سكاني، علا شكل نسبة مئوية. ولا أكثر تحديدا، تواتر لحليل هو نسبة ديال كل لكروموزومات في كروب سكاني لي هاز هذا الحليل. تطور صّغير هو تبدال في تعاويدات الحليل لي كيوقع مع الوقت فشي كروب سكاني.
ادن تعاويد الحليل غا يكون نسبة كاع الكروموزومات (ب) لهذا الحليل و لعدد لكلي ديال نسخ لكروموزومات ف كاع الكروب سّكاني.
كنخدمو ب تعويد لحليل ف لوراثيات لسكانية باش نوصفو كمية دياا تغير ف بلاصة كروموزومية معينة ولا في بزاف د لبلايص مختلفة.
سيدي بوبكر (جرادة)
سيدي بوبكر جماعة ترابية قروية كاينة ف إقليم/عمالة جرادة، جهة الشرق، ساكنين فيها 2638 واحد، على حسب لإحصاء لعام 2014.
جيولوجيا
جيولوجيا هي صيونص د لقراية د لأرض ، و بصفة خاصة لقراية د لقشرة لقاصحة د لأرض. لقراية د جيولوجيا كتستعمل الشوفان هو لول و من بعد كتدير تفريضات لي يمكن تفسر علاش صخور كاينين علا شكل ديالهم و كيفاش تصوبو. كلمة جيولوجيا يمكن تݣال حتا علا شكل ديال شي ناحية و فلقراية د صخور د لكواكب.
جيولوجيا هي صيونص فيها بزاف ديال تّخصّوصات و كتستعمل معلومات من صيونص خرين بحال لبيولوجيا، لفيزيك، شيمي،... و لمعلومات جيولوجية كتستعمل ف لميادين جتماعية، لقتصادية، صناعية، ستغلال لمواد لأولوية، لبني د طرقان و لݣنطرات، تدبير د لما، تدبير د طبييعة و لحتياط من زنزال و لفيضان.
عربية هجينة
ليوم كاينين پيدجينات كيبانو عند لعمال لأسيويين لي خدامين ف منطقة لخليج لفارسي و الشرق لأوسط بحال:
تافراوت
تفراوت جماعة ترابية حضرية كاينة في إقليم تيزنيت، جهة سوس ماسة، ساكنين فيها 6333 نسمة، على حسب الإحصاء العام 2014.
تيولي
تيولي جماعة ترابية قروية كاينة ف إقليم/عمالة جرادة، جهة الشرق، ساكنين فيها 5199 واحد، على حسب لإحصاء لعام 2014.
إيتزر
إيتزر جماعة ترابية قروية كاينة ف إقليم/عمالة ميدلت، جهة درعا تافيلالت، ساكنين فيها 10613 واحد، على حسب لإحصاء لعام 2014.
سيدي بوعبدلي
سيدي بوعبدلي جماعة ترابية قروية كاينة في إقليم تيزنيت، جهة سوس ماسة، ساكنين فيها 5752 نسمة، على حسب الإحصاء العام 2014.
ؤسطراليا
ؤسطراليا (بالنݣليزية: Commonwealth of Australia) هي واحد الدولة فلجنوب الشرقي د آسيا ولغرب د لمحيط لمهدن، لعاصمة ديالها هي كانبيرا. ؤسطراليا بلاد فيها بزاف د لجزر منها لجزيرة لكبيرة د ؤسطراليا وطازمانيا وبزاف د لجزر خرا. لمساحة د ؤسطراليا (7.69 مليون كم²) هي ميساحة كبيرة خلاتها تكون سادس أكبر بلاد فلعالم من ناحية لميساحة.
تيسكنو فؤسطراليا تقريبا 25.6 مليون د الناس ، لأغلبية ديالهم (60%) ساكنين فلمدون، وبالضبط فلمدون لكبار د لجنوب الشرقي، بحال سيدني، ميلبورن، بريزبان، پيرت وأديلايد. لبلاد مقسومة لستة ديال لويلايات وجوج دلأراضي.
سكن بنادم فؤسطراليا من هادي 65.000 عام، قبل ما يجيو ليها لبحارة لهولانديين فاللول د لقرن 17 (ف 1606) وسماوها هولاندا الجديدة. تفناو لأغلبية دالسكان لقدام ديال ؤسطراليا بسباب الجدري. ف 1788 حتلاتها بريطانيا وولات مستعمرة ديالها. ف 1 يناير 1901، تجمعات لمستعمرات لبريطانية اللي فديك النواحي وأسسات اتحاد فيديرالي اللي تسما لكومونويلت د ؤسطراليا، اللي هي بلاد عندها نظام ديموقراطي ليبيرالي، و هو النظام اللي متبّعاه لبلاد تال دابا.
ؤسطراليا معروفة بالصيناعة ديال التعدين بحال لحديد والدهب ولماس ولكريصطال ولفاخر، وبلينتاج ديال الصوف وهي لمنتيج اللول فلعالام ديال لبوكسيت، اللي كايتخرّج منّو لألومينيوم.
ؤسطراليا معروفة حتّا بلحياة لبرية لغنية ولمتنوعة اللي فيها.
لجغرافيا
تصغير|يمين|لخاريطة ديال ؤسطراليا كاينة لأرض ديال ؤسطراليا اللي فيها 7,617,930 كيلوميطر مربع فالصفيحة لهيندية لؤسطرالية. هاد لبلاد بانت فوق لأرض هادي 3.8 مليار عام وعندها تاريخ جيولوجي مهدّن ومستاقر. هاد لبلاد داير بيها لمحيط لهندي ولمحيط لمهدن وعندها 34,218 كيلوميطر ديال السواحل وعندها ميساحة ديال لبحر واصلة ل8 دلمليون كيلوميطر مربع. لأرض ديال هاد لبلاد تفرقات على لقارات لخرين، الشي اللي خلّا يكونو فيها حياوانات ماكاينينش فقنت آخور فلعالام بحال لكوالا ولكانݣارو.
جاو الناس اللولين لؤسطراليا هادي كتر من خمسين آلف عام. هاد لأسطراليين لقدام كايتسمّاو السكان لأصليين دؤسطراليا.
ݣاع لمستعمرات لأسطرالية اللي عمّراتها لمملكة لمتحدة ولّات مستاقلّة فلعوام د1850 و تجمعات ففيديرالية وحدة نهار 1 يناير 1901. أول وزير لول فالتاريخ ديال ؤسطراليا كان هو إدموند بارتون ف1901. لبلاد عندها واحد النيضام ديموقراطي برلاماني وملكية دستورية اللي تشارلز التالت هو لماليك ديالها وعندها راس ديال الدولة وحاكيم عام كايختارو لوزير اللول باش يدير لمهام ديال لمليكة فؤسطراليا.
لويلايات ولمدون
تصغير|يمين|190بك|[[ويلايات ؤسطراليا|لويلايات ولأقاليم ديال ؤسطراليا. ]] ؤسطراليا فيها ستة ديال لويلايات، جوج ديال لأراضي كبار وبزّاف ديال لأراضي الصغار. لويلايات هوما نيوساوت ويلز، كوينزلاند، ؤسطراليا دلجانوب، طازمانيا، ڤيكطوريا وؤسطراليا دلغرب. الجوج ديال لأراضي لكبار هوما لأرض دالشمال ولأرض دلعاصيمة دؤسطراليا (ACT).
ؤسطراليا راها دولة كبيرة بزاف، ولأغلبية ديال لأرض تاعها ناشف ولوسط ديال لقارة غاليبيتو صحرا. غير لمناطيق حدا السواحيل د الشرق، لغرب ولجانوب هي اللي كاتطيح فيها شتا كافية وفيها موناخ (ماسخونش بزّاف) مزيان باش يكونو لفوارم ولمدون.
الشعوب لقديمة
تصغير|يمين|190بك|رجال أرينتي فوسط ؤسطراليا فحفلة د[[كوروبوري ف1900.]] جاو السكان لأصليين دؤسطراليا للبلاد هادي خمسين آلف عام أولّا كتر ݣاع. حتال قبل لمجية ديال لمستعميرين للبريطانيين ف1788 عاش الشعوب لأصلية على الصيد والجميع ديال الطعام من لارض. هادوك الناس عاشو فݣاع لموناخات وقدرو يسيّرو لأرض ديالهوم بطرق مختالفة. متلا لأرض اللي فيها دابا سيدني كانو كايشعلو فيها لعافية مرة فكولّا شوية دالسنين وكايحرقو الربيع والشجار الصغار.
هادشي كايعني باللي بزاف ديال الربيع كايرجع ولاكين ماشي بزاف ديال الشجار لكبار. لكانݣاروات عزيز عليهوم يعيشو فالربيع ماشي فلغابات. هادوك لكانݣاروات هوما اللي كانو السكان لأصليين كاياكلوهوم حيتاش بهاد الطريقة كايكونو كتار واخّا هكاك، ماكانوش كايصيدوهوم كاملين حيتاش كانوا كايخافو ينقارضو ليهوم. السكان لأصليين دؤسطراليا ماكانوش كايبنيو الديور وماكايبنيوش لحيوط ولسوار وماكايصاوبوش لحديد ولفخّار ولحوايج والسهوم ديال الصيد، وماكانش عندهوم لبݣر ولغنم ولعود باش يبنيو فين بربّيوه. لمباني ولمنشآت لقدام واللي بقاو واللي دابا معروفين تاع دوك السكّان هوما مصيدات ديال لحجر فلويدان وكواخ ديال لحجر فڤيكطوريا وطازمانيا.
طيرا ؤسطراليس
تصغير|لخاريطة ديال أرض ڤان ديمين ([[طازمانيا ليوما) رسمها هابيل طازمان ف1663 وكاتبيّن لبلايص اللي شاف.]] فلقرن 17 تاجرو لهولانديين معا لجزر دباطاڤيا (ليوما إندونيسيا) اللي كاينة فالشمال ديال ؤسطراليا وشي باريخات قاسو الطرف دلبحر الشمالي دؤسطراليا. لحاكيم لهولاندي ڤان ديمين سيفط هابيل طازمان وهو اللي كتاشف طازمانيا وسمّاها أرض ڤان ديمين. تبدّلات السمية ديالها من بعد باش يديرو التكريم لهاداك اللي كتاشفها. لحوكومة دالنݣالزة كانو متأكدين باللي كاينة شي أرض كبيرة فلجانوب مازال ماتكتاشفاتش، داكشي لاش صيفطو جيمز كوك باش يقلّب فلمحيط لمهدّن.
لكاپتين كوك شاف السكان لأصليين دؤسطراليا بالطريقة لبسيطة باش كانو عايشين. شافهوم كايصيدو فلبحر ولرض وكايجمعو لبدور والديسير، ولاكين ماكانو لا ديور ولا سوار. فبزاف ديال لقنات فلعالام الناس كاتحط سور وكاتبني وسط منّو دار باش تبيّن لملكية ديالها لهاد لرض، ولاكين هادوك الشعوب لأصلية ماكانوش كايديرو هاكّا. لمبدأ ديالهوم كان باللي "لأرض ماشي ديالهوم وغير كايكبرو منها وكانت بحال لواليدة ديالهوم، وباللي كاينتاميو هوما للّرض." لكاپتين كوك جرا لعند النݣالزة ووصل ليهوم التنقنيقة باللي حتى واحد ماعندو شرعية على ديك لرض. من هنا غادي يبداو مشاكيل كبار عند هاد الشعوب.